CELEX: 22012D0118
Language: lt
Date: 1339718400000
Title: 2012 m. birželio 15 d. EEE jungtinio komiteto sprendimas Nr. 118/2012, kuriuo iš dalies keičiamas EEE susitarimo XXI priedas (Statistika)

4.10.2012   
            
            
               LT
            
            
               Europos Sąjungos oficialusis leidinys
            
            
               L 270/41
            
         EEE JUNGTINIO KOMITETO SPRENDIMAS
   Nr. 118/2012
   2012 m. birželio 15 d.
   kuriuo iš dalies keičiamas EEE susitarimo XXI priedas (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               EEE susitarimo XXI priedas buvo iš dalies pakeistas 2012 m. balandžio 30 d. EEE jungtinio komiteto sprendimu Nr. 98/2012 (1);
            
         
               (2)
            
            
               į EEE susitarimą turi būti įtrauktas 2011 m. liepos 6 d. Europos Parlamento ir Tarybos reglamentas (ES) Nr. 692/2011 dėl Europos turizmo statistikos (2);
            
         
               (3)
            
            
               Reglamentu (ES) Nr. 692/2011 panaikinta į EEE susitarimo XXI priedą įtraukta Tarybos direktyva 95/57/EB (3);
            
         
               (4)
            
            
               todėl EEE susitarimo XXI priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   XXI priedo 7c punkto (Tarybos direktyva 95/57/EB) tekstas pakeičiamas taip:
   
      „32011 R 0692: 2011 m. liepos 6 d. Europos Parlamento ir Tarybos reglamentas (ES) Nr. 692/2011 dėl Europos turizmo statistikos, kuriuo panaikinama Tarybos direktyva 95/57/EB (OL L 192, 2011 7 22, p. 17).
      Reglamento nuostatos šio Susitarimo tikslais pritaikomos taip:
      Lichtenšteinui netaikomas reikalavimas rinkti šio reglamento II priede nurodytus duomenis.“
   
   2 straipsnis
   
      Europos Sąjungos oficialiojo leidinio EEE priede skelbtinas Reglamento (ES) Nr. 692/2011 tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2012 m. birželio 16 d., jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. birželio 15 d.
      
         
            EEE jungtinio komiteto vardu
         
         
            Laikinai einantis pareigas pirmininkas
         
         Gianluca GRIPPA
      
   
   
      (1)  OL L 248, 2012 9 13, p. 36.
   
      (2)  OL L 192, 2011 7 22, p. 17.
   
      (3)  OL L 291, 1995 12 6, p. 32.
   
      (4)  Konstitucinių reikalavimų nenurodyta.